**Damir Kedžo** (fødd 24. mai 1987) er ein kroatisk popsonger. Kedžo starta musikkarrieren i 2003, då han deltok i talenttevlinga *Story Super Nova Music Talent Show*. Han vann seinare den tredje sesongen av *Tvoje lice zvuči poznato*, den kroatiske versjonen av *Your Face Sounds Familiar*. I 2020 vann Kedžo den kroatiske songtevlinga *Dora* med låten «Divlji vjetre». Han skulle ha representert Kroatia i Eurovision Song Contest 2020 i Rotterdam i Nederland, men tevlinga vart avlyst på grunn av koronavirusutbrotet i 2020.

Bakgrunn
--------

Kedžo vart fødd i Omišalj i den sosialistiske republikken Kroatia i Jugoslavia, seinare Kroatia, i 1987. Han vart kjend i heimlandet i 2003 då han deltok i *Story Suparnova Music Talents* – den fyrste kroatiske versjonen av *Idol*. Han enda på sjuandeplass. Året etter starta han trioen Saša, Tin & Kedžo saman med Saša Lozar og Tin Samardžić,. Dei gav seinare ut albumet *Instant*. Debutsingelen til gruppa «365» toppa den kroatiske hitlista i seks veker. I 2005 vart band oppløyst, og Kedžo tok deretter eit pauseår.

I 2006 vann Kedžo ein pris under musikkfestivalen *Melodije Istre i Kvarnera*, i klassa beste debutartist med songen «Ki bi sad reke», og året etter fekk han ein pris for beste framføring med songen «Kanet na vetru».

I 2010 vann Kedžo fyrstepremie i den internasjonale songtevlinga *Slavianski Bazaar* i Kviterussland, og i 2011 deltok han i songtevlinga *Dora*, Kroatias svar på Melodi Grand Prix. Etter fleire år vekke frå rampelyset, vann han i 2016 den kroatiske versjonen av *Your Face Sounds Familiar* med ein imitasjon av Mariah Carey.

I 2020 deltok Kedžo på nytt i *Dora*, denne gongen med songen «Divlji vjetre». I finalen 29. februar 2020 vann han tevlinga og skulle dimed representere Kroatia i Eurovision Song Contest 2020, i Rotterdam i Nederland, men Eurovision Song Contest vart avlyst på grunn av koronavirusutbrotet i 2020.

Diskografi
----------

### Album

* 2008 – *Damir Kedžo*

### Singlar

* 2017 – «Sve u meni se budi» (med Zsa Zsa)
* 2017 – «Ljubavi moja»
* 2018 – «Vojnik ljubavi»
* 2018 – «Mi protiv nas» (med Domenica Žuvela)
* 2018 – «Šuti»
* 2019 – «Srce mi umire za njom»
* 2019 – «Vidi se izdaleka»
* 2019 – «Poljubi me sad»
* 2020 – «Divlji vjetre»

Kjelder
-------

1. ↑  «Intervju s Damirom Kedžom pobjednikom treće sezone TLZP!» (på kroatisk). dnevnik.hr. 18. desember 2016. Henta 4. februar 2017.
2. ↑  Farren, Neil (29. februar 2020). «Croatia: Damir Kedžo to Eurovision». eurovoix. Henta 29. februar 2020.
3. ↑  «Story SuperNova: 'Zaštitari su nas čuvali gdje god smo išli...'» (på kroatisk). Henta 1. mars 2020.
4. ↑  «Rafo snimio prvi singl "Ja sam Rafo"» (på kroatisk). Henta 1. mars 2020.
5. ↑  «Damir Kedžo: 'Nemam prave prijatelje na hrvatskoj estradi'» (på kroatisk). Henta 1. mars 2020.
6. ↑  «Rafo snimio prvi singl "Ja sam Rafo"» (på kroatisk). Index. 31. januar 2004. Henta 16. januar 2020.
7. ↑  Krnić, Hana (3. juli 2019). «Damir Kedžo: Nemam prave prijatelje na hrvatskoj estradi» (på kroatisk). 24sata. Henta 16. januar 2020.
8. 1 2  «Damir Kedžo - biografija.hr» (på kroatisk). biografija.hr. 19. desember 2016. Henta 4. februar 2017.
9. ↑  «Damir Kedžo to represent Croatia at Eurovision 2020 in Rotterdam» (på engelsk). Henta 1. mars 2020.

* *Denne artikkelen bygger på «Damir Kedžo» frå Wikipedia på bokmål, den 5. desember 2021.*


|  |  |
| --- | --- |
| Autoritetsdata | 
* VIAF
* GND
* ISNI
* MusicBrainz (artist)
* Discogs (artist)
* AllMusic (artist)

 |